google/wiki40b huggingface dataset:
פין ויטרוק

חייו

ויטרוק נולד בלנוקס מסצ'וסטס לקייט קלייר קרוואלי פרופסור לריפוי בעיסוק ולשחקן פיטר ויטרוק. בשנת 2008 סיים את לימודיו בבית הספר לאומניות ג'וליארד.
ויטרוק החל את דרכו באופרת הסבון ,כל ילדיי". ב-2012 גילם את דמותו של הפי לומן בהפקת ברודוויי של "מותו של סוכן" לצידו של פיליפ סימור הופמן, לאחר מכן קיבל תפקיד קטן בסרט האפוס "המבול".
בשנת 2014 לוהק לתפקיד משנה בסרט הטלוויזיה "הלב הרגיל" של הבמאי ריאן מרפי, פריצתו הגדולה לתודעה הייתה באותה שנה כאשר צירף אותו מרפי לקאסט הקבוע בעונה הרביעית של הסדרה "אימה אמריקאית", שם גילם את תפקידו של דנדי מוט, גבר עשיר ומפונק עם בעיות נפשיות, תפקיד עליו זכה לשבחים בקרב מבקרי הטלוויזיה ומעריצי הסדרה והועמד בשנת 2015 לפרס האמי בקטגוריית "שחקן המשנה המצטיין במיני סדרה".
ויטרוק לוהק גם לתפקיד הראשי בעונה החמישית של הסדרה "אימה אמריקאית : המלון" לצדה של ליידי גאגא שם גילם את דמותו של דוגמן העל על בשם טריסטיאן דאפי ובנוסף גילם גם דמותו של השחקן רודולף ולנטינו באותה עונה.
בשנת 2015 שיחק בדרמה הביוגרפית "הנבחרת שלי" לצד ארון אקהרט. בשנת 2016 שיחק בסרט המוזיקלי של הבמאי דמיאן שאזל, "לה לה לנד" לצידם של אמה סטון, ראיין גוסלינג וג'יי. קיי. סימונס.
בשנת 2018 הופיע בתפקיד ג'פרי טראייל ב-"הרצח של ורסצ'ה" - העונה השנייה של סדרת הטלוויזיה האמריקאית "סיפור פשע אמריקאי".

חיים אישיים

באוקטובר 2014 נשא לאישה את בת זוגו, הרקדנית שרה רוברטס, איתה ניהל מערכת יחסים ארוכת שנים.
יעקב ואן דר הודן

פרופ' יעקב ואן דר הודן (הולנדית: Jacob van der Hoeden; ‏27 ביולי 1891 - 1 בפברואר 1968) היה מיקרוביולוג וחוקר מדעי הווטרינריה.

ביוגרפיה

ואן דר הודן נולד בהולנד. הוא קיבל תואר דוקטור למדעים בשנת 1921. בין השנים 1924 ל-1929 כיהן כחוקר בכיר במכון הממלכתי לבריאות העם בהולנד והיה מרצה לווטרינריה באוניברסיטת אוטרכט. בשנת 1929 התמנה לעמוד בראש מעבדות בית החולים האוניברסיטאי ובשנת 1932 נבחר לאגודה ההולנדית למדעי הטבע. פרופסור ואן דר הודן היה בר-סמכא בעל שם בינלאומי למחלות זואונוטיות.
יעקב ואן דר הודן ניצל, עם ארבעת ילדיו, בתקופת השואה הודות להולנדים נוצרים, שהסתירו את בני המשפחה במקומות שונים. אשתו נפטרה ממחלה לפני סוף מלחמת העולם השנייה.
בשנת 1948 הזמין, אהרן ציזלינג, שר החקלאות בממשלה הזמנית של מדינת ישראל את פרופסור ואן דר הודן להקים בישראל את המכון הווטרינרי. במכון זה כיהן עד 1955, עת עבר אל המכון למחקר ביולוגי בישראל בנס ציונה, שם עבד עד לפרישתו בשנת 1966. בשנת 1968 הוא נפטר בישראל.
החיידק Leptospira kirschneri serotype vanderhoedeni קרוי על שמו.
Greatest Hits: My Prerogative

הצלחת האלבום

"Greatest Hits: My Prerogative" מוקם במקום הרביעי במצעד הבילבורד עם מכירות של 255,000+ עותקים בשבוע הראשון ליציאה בארצות הברית. ביפן קיבל תואר פלטינה משולש עם מכירות של כ-750,000+ עותקים והפך לאלבומה הראשון שכבש את מצעד האלבומים היפני.
באירופה, מכר האלבום בתוך חודש כ-1,000,000+ עותקים. בשבוע הראשון ליציאה מוקם האלבום במקום השני במצעד הבריטי וקיבל מעמד פלטינה משולש לאור מכירות של יותר מ-1,000,000+. גם באוסטרליה זכה האלבום להצלחה והתמקם במקום השני במצעדי המכירות ומכר כ-140,000+ עותקים. האלבום מכר סם הכול ברחבי העולם כיותר מ-6,000,000+ מיליון עותקים.
ב-6 במרץ 2013, האלבום נכנס שוב למצעד הבילבורד מקום 50, כעבור 9 שנים שיצא לאור.

סינגלים

סינגל הבכורה, "My Prerogative" יצא לאור ב-21 בספטמבר 2004. השיר היה להצלחה והגיע למקום הראשון במצעדים באיטליה, אירלנד, נורווגיה, פינלנד, ובמצעד הסינגלים אשר נמצאים מתחת למאה המובילים במצעד הבילבורד הוט 100. במכירות קיבל תואר זהב באוסטרליה, נורווגיה, ושודייה.
ב-14 בפברואר 2005 יצא הסינגל השני, "Do Somethin'". גם סינגל זה היה להצלחה ונכנס למקום השני במצעד הסינגלים באירופה, למקום הרביעי בדנמרק, אירלנד, הונגריה ולעשרת המובילים בעוד כ-4 מצעדים. באוסטרליה קיבל תואר זהב עבור 35,000+ עותקים שנמכרו וברחבי העולם מכר כיותר מ-1,000,000+ מיליון.
וולוו 343

וולוו 343, מכונית משפחתית קטנה שיוצרה על ידי יצרנית הרכב השוודית וולוו בן השנים 1976–1990
יוצרו 472,434 יחידות.
אלון כץ

אלון כץ (נולד ב-8 בפברואר 1987) הוא מתעמל ישראלי, אלוף ישראל בטרמפולינה לשנת 2012.

ביוגרפיה

כץ, יליד חולון, החל להתאמן בהתעמלות בגיל 8, וכן עסק במחול והיה רקדן היפ הופ בלהקה בעירו. לקראת גיל 17 ריכז את מאמציו הספורטיביים בענף הטרמפולינה. זמן קצר לאחר מכן זכה באליפות ישראל לנוער, וחזר על הישגו גם בשנתיים הבאות. כן סיים במקום השביעי באליפות העולם לנוער שנערכה ב-2004 בפראג. בהמשך הפך גם לקופץ הבכיר בגילאי הבוגרים, בטרם הפסיד במפתיע באליפות ישראל שנערכה ב-2011 לרן מרקוביץ', לאחר שנפל במהלך תרגיל. באליפות העולם שנערכה ב-2009 סיים כץ במקום ה-53, ובזו שנערכה ב-2010 במץ סיים במקום ה-45. בשנת 2012 שב וזכה בתואר אלוף ישראל.
במקביל לאימוני ההתעמלות, המשיך כץ לעסוק בריקוד, והשתתף במספר מחזות זמר, קליפים ופרסומות. הוא שירת בצה"ל כמורה חייל, במעמד של ספורטאי מצטיין.
RAR

RAR הוא פורמט פופולרי לדחיסת נתונים וארכוב. הפורמט קרוי על שם קיצור שם מפתחו RAR: Roshal ARchive. סיומת הקבצים הנוצרים לאחר הדחיסה היא RAR.

שימוש

את הפורמט ניתן לחלץ על ידי התוכנה WinRAR שהיא ממציאתו הראשית, ישנן תוכנות חופשיות כגון UnRarX למערכת ההפעלה OSX על המקינטוש ו-Zip‏-7 לחלונות התומכות גם הן בפורמט.
כמו כן, הפורמט תומך בהצפנה של התוכן הנדחס (ואף ניתן להצפין את שמות הקבצים הנדחסים). בנוסף להצפנה, פורמט RAR תומך גם בפיצול קבצים.
הגודל המינמלי של קובץ RAR הוא 20 בתים. הגודל המרבי של קובץ RAR הוא 9,223,372,036,854,775,807 בתים.
בגרסה 5.0 של אלגוריתם הדחיסה ישנה תמיכה בריבוי ליבות בעת חילוץ קובצי RAR, לצד שיפורים רבים נוספים.

תוכנות

מספר תוכנות יכולות לחלץ קובצי RAR, הפופולרית שביניהם היא WinRAR. הפורמט מופץ בקוד פתוח למרות שהוא אינו תחת רישיון תוכנה חופשי. לכן תוכנות אלו יכולות לחלץ קובצי RAR, אך לא ליצור אותם.
ג'ון פיליפ קמבל

תולדות חייו

נולד בפרסקוט, לנקשייר למשפחת שחקנים קתולית, בנו של רוג'ר קמבל (Roger Kemble), שחקן ומנהל תיאטרון שלהקתו הנודדת כללה את רוב משפחתו. בנעוריו חשב להיות כומר ולמד בסמינר לכמרים בצרפת, אך לאחר ארבע שנים שב לביתו והשתלב בקבוצת התיאטרון. 
את תפקידו הראשון על הבימה גילם בינואר 1776, ב-1778 הצטרף לתיאטרון ביורק וב-10 באוקטובר הופיע לראשונה בתפקיד ראשי שייקספירי כמקבת'. ב-1781 חתם חוזה עם תיאטרון בדבלין והופיע בתפקיד המלט. בנוסף הופיע בתפקידים ראשיים רבים נוספים במחזות רבים.
משחקו המדויק ופרשנותו, יחד עם הצלחת אחותו, שרה, הובילוהו לחתימת חוזה עם תיאטרון דרורי ליין בלונדון. ב-30 בספטמבר 1783 הופיע על במת תיאטרון זה לראשונה בתפקיד המלט. במחזה מקבת' שעלה ב-31 במרץ 1785 שיתף פעולה עם אחותו, שגילמה לצידו את ליידי מקבת'. זוג השחקנים האחים זכה לתגובות נלהבות והמשיך לשתף פעולה בהצגות רבות בתיאטרון דרורי ליין. 
בדצמבר 1787 נשא לאשה את השחקנית פרסיליה הופקינס בררטון (Priscilla Hopkins Brereton). שנה לאחר מכן התמנה למנהלו של תיאטרון דרורי ליין. בתפקיד זה שלט בבימוי ובעיצוב התלבושות וערך ניסויים שונים לחדשנות בתחומים אלה.
התפקידים בהם הצטיין במיוחד, הודות להופעתו המרשימה, היו דמויות הירואיות מן המחזות ההיסטוריים הרומיים והטרגדיות של שייקספיר ושל בני תקופתו (בפרט קוריולנוס). זאת בניגוד למי שנחשב יורשו על הבמה, אדמונד קין, שהצטיין דווקא בגילום דמויות פגומות כריצ'רד השלישי ושיילוק מן הסוחר מוונציה.
ב-1803 התמנה קמבל למנהל תיאטרון קובנט גרדן וכיהן בתפקיד עד לשריפת התיאטרון ב-20 בספטמבר 1808. כיוון שקמבל היה מושקע בתיאטרון, הוא איבד בשריפה חלק ניכר מהונו והתקיים בזכות הלוואה נדיבה מאת רוזן נורת'מברלנד. מתוך רצון להחזיר את הנזקים נפתח התיאטרון מחדש ב-1809 תוך העלאה ניכרת של מחיר הכרטיס, העלאה זו התקבלה במהומות מצד הקהל שנקראו OP [Old Prices] riot. קמבל נפרד מן הבמה ב-23 ביוני 1817 בתפקיד קוריולנוס.
באחרית ימיו ראה את עלייתו של אדמונד קין, שביצע תפקידים שיקספיריים באופן שונה וחדשני יותר, כאשר השבחים על משחקו של קין מלווים בביקורת על משחקו של קמבל. את רוב זמנו עשה מחוץ לבריטניה ונפטר בלוזאן ב-26 בפברואר 1823.
ענר מורג

ביוגרפיה

מורג למד משחק במשך ארבע שנים בבית הספר לאומנויות אשקלון. בקולנוע שיחק במספר סרטי סטודנטים של המכללה האקדמית ספיר ואוניברסיטת תל אביב .
בשנת 2006 גילם את רוי בסדרת הילדים והנוער ראש גדול לצד אדם הירש אלמה בן זאב רועי ויינברג וספיר דרמון.
מורג דובר גם איטלקית בסיסית ואנגלית ברמת שפת אם.
מורג מנגן על גיטרה ומתעסק בשירה.
דורי, צ'יף יג'ו

ראס דורי (נפטר ב-1831)  היה הראס של באגמדיר ורגנט/סגן הקיסר של האימפריה האתיופית. היה אחיו של קודמו בתפקיד ראס מאריה.
ראס דורי ואחיו ראס מאריה הוליכו את צבאם צפונה לנהר הטקזה שם הביסו את צבאו של ראס סאבגדיס בקרב דברה אבאי ב-14 בפברואר 1831. למרות ניצחונם בקרב ראס מאריה נהרג בקרב וכנקמה על מותו של מאריה חייליו נכנסו לתיגראי והרסו אותה.
ראס דורי חלה זמן קצר לאחר שנשא בתפקיד האנדראסה.
הצעד המשמעותי ביותר שעשה דורי היה ב-18 ביוני כאשר הדיח את הקיסר ג'יגר והכתיר במקומו את  ייאסו הרביעי לקיסר.
Urban Dictionary

Urban Dictionary (בתרגום חופשי: "המילון האורבני") הוא מילון מקוון של סלנג בשפה האנגלית. נכון ל-2 במרץ 2013 באתר כ-7 מיליון ערכים. הוספת הערכים ועריכתם מתבצעת על ידי מתנדבים, והמשתמשים הם שמדרגים אותם.
האתר הוקם בשנת 1999 על ידי אהרון פקהאם בעת שהיה סטודנט למדעי המחשב בקליפורניה, ומאז הפך לאחד מהאתרים הפופולריים ברשת האינטרנט.
בשנת 2008 הוקם אתר ישראלי בשם דורבנות, שנוצר בהשראת Urban Dictionary.
רוי גייגר

תחילת דרכו

גייגר נולד ב-25 בינואר 1885 בעיר מידלברג שבפלורידה, ארצות הברית. הוא השלים תואר ראשון במשפטים באוניברסיטת סטטסון, וב-2 בנובמבר 1907 התגייס כטוראי לחיל הנחתים של ארצות הברית. ב-5 בפברואר 1909 הוא הועלה לדרגת לוטננט שני. הוא עבר קורס קצינים ושרת על סיפון האנייה USS ויסקונסין ו-USS דלאוור. בין 1912–1916 הוא עבר הכשרה כטייס קרב, ושרת בניקרגואה הפיליפינים ובצירות האמריקאית בפקין. ביולי 1918 הוא נשלח לצרפת כדי להילחם בחזית המערבית במלחמת העולם הראשונה. במהלך המלחמה הוא פיקד על טייסת שהייתה חלק מ"קבוצת ההפצצות צפון", והשתתף במשימות הפצצה על צבא הקיסרות הגרמנית. בינואר 1919 הוא הוחזר לארצות הברית. על חלקו במלחמה קיבל את צלב הצי.
בינואר 1921 הוא מונה למפקד טייסת שהייתה חלק מהבריגדה הימית הזמנית ה-1 אשר הוצבה בהאיטי. ב-1925 סיים בית ספר למפקדים בקנזס, ולאחר מכן נשלח שוב להאיטי כמפקד הטייסת ה-2. באוגוסט 1927 הוא נשלח לבסיס חיל הנחתים קוונטיקו, והוצב כמורה בבית ספר צבאי לנחתים. בין 1928–1939 טיפס בסולם הדרגות ומילא תפקידי מטה ומנהל שונים. לצד זאת, למד במכללות צבאיות שונות.

אחריתו

גייגר נפטר בעיר בת'סדה שבמרילנד ב-23 בינואר 1947 מסרטן הריאה. הוא היה בן 61 במותו. לאחר המוות הוא הועלה לדרגת גנרל (ארבעה כוכבים) על פי החלטת הקונגרס.
ג'ונתן פירת'

ביוגרפיה

ג'ונתן פירת' נולד באסקס, אנגליה לשירלי ג'ין ודייוויד נורמן לואיס פירת'. הוריו היו ילדים למיסיונרים מתודיסטים שפעלו בהודו. אחרי נישואיהם היו הוריו מורים בניגריה. ג'ונתן הוא אחיו הצעיר של השחקן קולין פירת' ולהם אחות קייט פירת'. המשפחה החליפה מקום מגורים פעמים רבות מבילריקיי לברנטווד שבאסקס, ואחר כך חיו במשך שנה בסנט לואיס במיזורי (ארצות הברית).
בשובם לאנגליה התגוררו בווינצ'סטר שבהמפשייר. אביו היה מרצה להיסטוריה ב"קינגז אלפרד'ס קולג'" (כיום אוניברסיטת וינצ'סטר).
פירת' למד בבית הספר למשחק "Central School of Speech and Drama" וב"קולג' פיטר סימונדס". תקופה מסוימת היה השחקן רופוס סוול שותפו לדירה. אחרי סיום לימודיו יצא לסיבוב הופעות עם  הלהקה השייקספירית המלכותית. הופעת הבכורה שלו הייתה בגיל 27 בתפקיד הנרי השישי (1994).
פירת' מתגורר באיזלינגטון שבצפון לונדון.

קריירה

בנוסף לתפקידיו בתיאטרון, שיחק פירת' בסרטי קולנוע, השתתף בתסכיתי דרמה לרדיו, היה קריין בספרי שמע, והופיע בתוכניות רבות בטלוויזיה. בין הופעותיו הבולטות היו לינטון היתקליף בסרט "אנקת גבהים", עיבוד קולנועי לרומן באותו שם מאת אמילי ברונטה (1992); פרד וינצ'י במיני סדרה "מידלמארץ'" (1994); סמל טרוי ב"הרחק מן ההמון הסואן" עליו היה מועמד לפרס השחקן הטוב ביותר; לורד ארתור גורינג ב"בעל אידיאלי" (2000); והנסיך אלברט ב"ויקטוריה ואלברט" (2001). בסרט התנ"כי "בראשית" גילם את דמותו של יהושע.
ב-2003 שיחק בדרמה הדוקומנטרית של ה-BBC "פומפיי: היום האחרון". באותה שנה השתתף בסרט "לותר" וגילם את קרדינל אליאנדר, יועץ האפיפיור שביקש את החרמתו של לותר. על תפקידו זה זכה בפרס "CFT Excellence Award" כשחקן הטוב ביותר.
בתפקידי אורח הופיע פירת' בסדרות "המפקח מורס" (1987); Covington Cross (1992); "פוארו" (1994); "קדפאל" (1994); שוב ב"פוארו" בפרק "Hickory Dickory Dock" (1995); אגדות מעולם המסתורין (1996); רציחות במידסומר (1996); "קנגורו פאלאס" (1998), דרמה אוסטרלית המתרחשת בשנות השישים של המאה העשרים; "אגדת הלפריקונים" (1999); "המפקח לינלי" (2002); Sparkling Cyanide (2003) וב-"Jericho: The Hollow Men" (2005). עוד הופיע בסרטי ההמשך לקומדיה הרומנטית "יצאת נסיך".
ב-2008 כיכב פירת' כשף בסרט הקצר "The Chef's Letter". גילם את איוואן בעיבוד הרדיופוני לספריה של דיים דפנה דה מוריאה "גאות ספטמבר", וכן שיחק בפרק בסדרה האמריקאית "הלוחשת לרוחות". ב-2009 גילם את ד"ר דייוויד פולר בסרט הגרמני על אלברט שווייצר.
משפט ההתכנסות של ויטלי

מסקנות עבור מרחבי הסתברות

עבור מרחב מידה בעל מידה סופית, ללא הגבלת הכלליות מרחב הסתברות, נובעות ממשפט זה שתי מסקנות יסודיות:
מסקנה ראשונה היא כי אם הסדרה אינטגרבילית במידה שווה ומתכנסת בהסתברות ל-, אז התנאי השלישי מתקיים מאליו, ולכן ניתן להסיק כי הסדרה מתכנסת בממוצע ל-. מסקנה שנייה היא בכיוון ההפוך, ולפיה אם לכל קבוצה מדידה  קיים הגבול , אזי הסדרה אינטגרבילית במידה שווה.

סופיות האינטגרל של הפונקציה הגבולית

נראה כי אכן  היא בעלת אינטגרל סופי. תחילה מהלמה של פאטו נובע כי . מההנחה כי מתקיימת אינטגרביליות במידה שווה, יש  שעבורה לכל קבוצה מדידה  שמקיימת , מתקיים . עבור קבוצה כזאת, על ידי משפט אגורוף הסדרה מתכנסת במידה שווה על הקבוצה .
אם כך נובע כי קיים  שעבורו לכל  מתקיים , ועל ידי אי-שוויון המשולש נובע . מאי השוויון שהראינו מהלמה של פאטו נובע כי האינגטגרל המבוקש הוא סופי.

דוגמה

נציג כאן דוגמה בה לא ניתן להשתמש במשפט ההתכנסות הנשלטת, אלא רק במשפט ההתכנסות של ויטלי. ומכך יחד עם העובדה כי משפט ההתכנסות הנשלטת נובע ממשפט ההתכנסות של ויטלי, ינבע גם כי משפט ההתכנסות של ויטלי חזק יותר.
נסמן , ונחלק קטע זה ל- תת-קטעים באורכים שווים של , אותם נסמן .
לכל  נגדיר  (כאשר באופן כללי  היא הפונקציה המציינת של הקבוצה ), ונתבונן בסדרת הפונקציות
סדרה זו אינטגרבילית במידה שווה היות שלכל  נוכל לבחור , ואז לכל קבוצה  עם  ולכל  ולכל  מתקיים
מאידך, גם עבור כל  וכל  מתקיים:
ולכן הסדרה אינטגרבילית במידה שווה, וברור כי הסדרה מתכנסת נקודתית לפונקציה הקבועה , ולכן ממשפט ההתכנסות של ויטלי נובע כי היא מתכנסת בממוצע לפונקציה הקבועה .
מאידך, נשים לב כי לא ניתן להשתמש במשפט ההתכנסות הנשלטת, כי לו הייתה בשלילה פונקציה  בעלת אינטגרל סופי המקיימת  לכל , אז היה מתקיים , בסתירה לעובדה הידועה כי הפונקציה  בעלת אינטגרל שאינו סופי.

לקריאה נוספת

* Walter Rudin, Real and Complex Analysis (1986) page 133
תקיפות משלוחי הנשק האיראניים לחזבאללה בדמשק

התקיפה הראשונה

ב-4 במאי פורסם ברשת CNN האמריקאית כי גורמים אמריקאיים ומערביים בוחנים מידע בנוגע לתקיפות אוויריות בשטח סוריה ובמקביל דיווחו מקורות אמריקאים אחרים כי התקיפה הייתה נגד נשק שיועד לחזבאללה.

התקיפה השנייה

בליל 5 במאי דיווחו תושבים בדמשק על הפגזות כבדות שבוצעו מן האוויר נגד מתקנים צבאיים בעיר. על פי דיווחי אזרחים, תקיפה זו הייתה כבדה ומאסיבית יותר מקודמתה. במשך מספר שעות תקפו מטוסים מטרות שונות בעיר. הטלוויזיה הסורית דיווחה על התקיפה אך לא מסרה פרטים באשר לזהות הנשק שהופצץ. גורמי מודיעין פרסמו כי הנשק שהופצץ בסוריה בשני המקרים הם טילים מסוג פאתח 110, מתוצרת איראנית, אשר יועדה לארגון החזבאללה כהוקרה על התייצבותו לצד המשטר הסורי במלחמת האזרחים הסורית. הטילים הותקפו במספר מוקדים, בהם נמל התעופה הבינלאומי של דמשק ואתר בקרבת המרכז למחקר מדעי שהותקף בינואר 2013 בנסיבות דומות. על פי הסורים במהלך הפעולה נורתה אש נ"מ נגד המטוסים התוקפים.
תעלומת רצח במנהטן

עלילה

לארי ליפטון (וודי אלן) ואשתו קרול (דיאן קיטון) פוגשים בחדר המדרגות את שכניהם פול (ג'רי אדלר) וליליאן האוס (ליין כהן) המזמינים אותם לשתות קפה בדירתם. ליליאן מספרת לקרול לגבי פעילותה הספורטיבית ופול מראה ללארי אוסף בולים. פול וליליאן נראים מאושרים ובריאים יחסית לגילם.
למחרת בערב לארי וקרול חוזרים לדירתם ורואים קהל מתאסף בפתח דירתם של פול וליליאן. הם מגלים שליליאן נפטרה כתוצאה מהתקף לב, דבר המפתיע אותם עקב מצבה הבריאותי הטוב במפגשם הקודם. ליליאן מכוסה בסדין כך שהם לא רואים את הגופה. 
לאחר כמה ימים קרול רואה ברחוב את פול המתנהג בעליזות על אף מות ליליאן. קרול חושבת שהתנהגותו מוזרה והיא מכינה לו קינוח כדי להיפגש עמו. כשקרול מכינה לפול את הקינוח במטבח היא מוצאת כד אפר שלכאורה של ליליאן על אף שפול אמר שהיא נקברה. בלילה קרול שומעת את פול עוזב את דירתו והיא בטוחה שהוא רוצה להיפטר מהכד אולם לארי טוען שהיא מגזימה בתגובותיה. 
למחרת קרול מתצפתת על דירתו של פול וכשהוא אינו נוכח היא מתגנבת לתוכה. היא רואה שכד האפר נעלם וישנם שני כרטיסי נסיעה לצרפת של שם פול ואישה בשם הלן מוס. קרול מתקשרת לטד (אלן אלדה), חבר קרוב שלה ושל לארי המתעניין בתעלומה, מדירתו של פול. כשפול חוזר בהפתעה היא מתחבאת מתחת למיטה. מאוחר יותר היא מגלה שהיא איבדה את משקפיה בדירה.

קבלה

הסרט יצא לאקרנים ב-18 באוגוסט 1993 ב-268 בתי קולנוע והכניס כשני מיליון דולר. בסיכום הכנסותיו הוא גרף כ-11.3 מיליון דולר, פחות מהתקציב שעמד על 13 מיליון דולר. בבריטניה הסרט הגיע למקום ראשון ברשימת הסרטים המכניסים ביותר עם 1,920,825 לירה שטרלינג ב-24 בינואר 1994.
הסרט קיבל ביקורות חיוביות. נכון ל-2013 הסרט קיבל ציון של 91% מהאתר "Rotten Tomatoes" בהתבסס על 23 ביקורות.
M73

היסטוריה

M73 נצפה על ידי האסטרונום הצרפתי שארל מסיה, ב-4 באוקטובר 1780 שצרף אותו לקטלוג מסיה תחת התיאור "צביר של 3-4 כוכבים הנראה כערפילית במבט ראשון". מסיה רשם בתיאור העצם שיש ערפיליות קלה בין הכוכבים ושהוא נמצא בסמוך לערפילית M72. בשנת 1783 צפה האסטרונום ויליאם הרשל ב-M73 וציין שמדובר במעט כוכבים בצורת משולש ושלא ניתן להבחין בערפיליות כלשהי ביניהם. ג'ון הרשל פקפק בהיותו של העצם צביר כוכבים וציין שאם כן, זהו צביר דל ביותר שאין ערפיליות בין כוכביו. למרות זאת הוא הוסיף אותו לקטלוג הכללי של ערפיליות וצבירי כוכבים, שאותו ערך, תחת הציון GC 4617. בעקבות זאת, הוכנס M73 גם לקטלוג הכללי החדש על ידי ג'ון דרייר תחת הציון NGC 6994.
M73 המשיך להחשב כצביר פתוח דליל ודל בכוכבים (סווג כצביר מטיפוס IV 1 p) ונכלל בקטלוגים של צבירים שנערכו במאה ה-20, למרות שהיו אסטרונומים שחשדו שמדובר באסטריזם ולא בצביר. רק בסוף המאה ה-20 ותחילת המאה ה-21 נעשו מדידות מדויקות של המרחק ומהירות התנועה של ארבעת הכוכבים העיקריים והוכח שאינם קשורים זה לזה.
בהירותם של ארבעת הכוכבים היא בין דרגות 10 ו-12, כך שניתן לראותם באמצעות טלסקופ חובבים. האסטריזם נמצא כ-3.9 מעלות מדרום-מערב לכוכב ν (נו) בדלי, כ-1.3 מעלות ממערב לו נמצא הצביר M72 וכ-1.8 מעלות מצפון מזרח לו נמצאת ערפילית שבתאי (NGC 7009).
מרווה היספאנית

אטימולוגיה

המילה "צ'יה" מקורה במילה "צ'יאן" בשפת נאוואטל, שפרושה "שומני". מדינת צ'יאפס במקסיקו, קיבלה את שמה מ"מי צ'יה" או "נהר צ'יה" בנאוואטל.
זהו אחד משני צמחים הידועים כצ'יה, השני הוא "Salvia columbariae", המוכר יותר בשם "הצ'יה הזהובה".

תיאור

צ'יה הוא עשב חד-שנתי, הצומח עד לגובה של מטר אחד, עם עלים סימטריים מנוגדים באורך 8-4 ס"מ וברוחב 5-3 ס"מ. פרחיו סגולים או לבנים ונוצרים במקבצים רבים עם שיבולת (spike, תפרחת בעלת ציר ראשי, עליו יושבים הפרחים ללא עוקצים) בקצהו של כל גבעול.

זרעים

צ'יה מגודל באופן מסחרי בשביל זרעיו המשמשים כמזון. הזרעים מניבים 30%-25% שמן שניתן להפקה, הכולל חומצה אלפא-לינולנית (ALA). מתוך כלל השומן, הרכב השמן עשוי להכיל 55% חומצת שומן אומגה 3, 18% חומצת שומן אומגה 6, 6% חומצת שומן אומגה 9, ו-10% שומן רווי.
זרעי צ'יה הם בדרך כלל בצורה אליפטית, דמויי ביצה קטנה בקוטר של 1 מ"מ בערך, ומנומרים בצבעים חום, אפור, שחור ולבן.
זרע צ'יה נצרך באופן מסורתי במקסיקו ודרום-מערב ארצות הברית, אך אינו ידוע כל כך באירופה. כיום, צ'יה מגודל באופן מסחרי במקסיקו מולדתו, ובבוליביה, ארגנטינה, אקואדור, ניקרגואה, אוסטרליה וגואטמלה. בשנת 2008, אוסטרליה הייתה יצרנית הצ'יה הגדולה בעולם.

ערך תזונתי ושימושים במזון

על פי מחלקת החקלאות של ארצות הברית, אונקיה אחת (28 גרם) של זרעי צ'יה מכילה 9 גרם שומן, 5 מ"ג נתרן, 11 גרם סיבים תזונתיים ו-4 גרם חלבון. בזרעים יש גם 18% מהצריכה היומית המומלצת של סידן, 27% זרחן ו-30% מנגן, בדומה לערכים התזונתיים של זרעים אחרים למאכל כמו פשתן או שומשום.
בשנת 2009, האיחוד האירופי אישר את זרעי הצ'יה כ"מזון חדש" (מזון ללא היסטורית צריכה משמעותית) והתיר שימוש בו עד ל-5% מתוך כלל החומר בלחמים.
את זרעי הצ'יה ניתן להוסיף למאכלים אחרים כציפוי עליון או להכניסם לשייקים, דגני בוקר, חטיף אנרגיה, יוגורט, להפוך אותם לחומר דמוי ג'לטין, או לצרוך אותם בצורה גולמית.
להטוטני הכדורסל

העלילה

הסדרה מתמקדת בהרפתקאותיהם של קבוצת כדורסל אמיתית בשם הארלם גלובטרוטרס כקבוצת סופר גיבורים אשר במקביל למשחקי הכדורסל נלחמים ברשע בזמנם החופשי. בסדרה הם היו הופכים לסופר גיבורים כאשר הם נכנסו לתאי מלתחות הקסם הניידים שלהם אותם הם לקחו במיניבוס שלהם. כל חבר בקבוצה הייתה בעל כוחות-על ייחודיים וכל חברי הקבוצה היו מסוגלים לעוף.
הגלובטרוטרס קיבלו את משימותיהם מלוויין-כדורסל מדבר (בעברית הוא נקרא "כדור-רדאר"). לקראת סופם של רוב הפרקים בסדרה בדרך כלל הגלובטרוטרס אתגרו את הנבל הראשי ושותפיו הנלהבים למשחק כדורסל בו יוכרע מי ינצח, במחצית הראשונה של המשחק הגלובטרוטרס היו משחקים בלעדי כוחות העל שלהם והיו מובסים על ידי הנבלים בהפרש גדול, ואז במחצית השנייה הם היו משתמשים בכוחות-העל שלהם ובעזרתם הם היו סוגרים את הפער וכך לבסוף מנצחים את הרעים.
אמיר הספרי

משפחתו

דודו הוא המחזאי והבמאי שמואל הספרי, ודודתו היא חנה אזולאי הספרי. הספרי נשוי לעיתונאית "הארץ" שני ליטמן ואב לשתי בנות.
פעולה בינארית

פעולה בינארית (או אופרטור בינארי) היא פעולה מתמטית המתבצעת בין שני איברים בקבוצה (לא בהכרח שונים זה מזה).

הגדרה פורמלית

פעולה בינארית היא פונקציה מזוגות סדורים של אברי הקבוצה אל הקבוצה, ובסימון מתמטי: עבור הקבוצה  פעולה בינארית היא פונקציה  מהמכפלה הקרטזית של הקבוצה בעצמה, אל הקבוצה: . לעיתים  היא פונקציה חלקית, לדוגמה לא ניתן לחלק באפס.
פעולות בינאריות הן הבסיס למבנים אלגבריים הנחקרים במסגרת האלגברה המופשטת. מבנים העוסקים בפעולות בינאריות הם חבורה, חוג, שדה ועוד.
פעולה בינארית מסומנת פעמים רבות בין שני האיברים שעליהם היא פועלת, למשל, אופרטור החיבור  נכתב , ולא בכתיב הפונקציונלי .
לפעולות בינאריות על קבוצות סופיות יש טבלת פעולה.

דוגמאות

חיבור, חיסור, כפל וחילוק הן פעולות בינאריות  מוכרות וידועות. גם כפל מטריצות הוא פעולה בינארית. שרשור מחרוזות, כלומר פעולה שלוקחת שתי מחרוזות של תווים ומצמידה אותן זו לזו, היא דוגמה נוספת לפעולה בינארית.
עמל אהבה לשווא

עלילה

פרדיננד מלך נווארה מחליט להקדיש את עצמו ללימוד והגות, ולפיכך נודר להתענות ולהימנע מנשים במשך שלוש שנים. חצרניו ברון, לונגוויל ודומן מצטרפים אליו, והארבעה כופים את חומרותיהם על הסביבה: נאסר על נשים להתקרב למרחק של פחות ממיל מן הארמון. המבקר הספרדי דון אדריאנו דה ארמאדו מוסר למלך על פרשת אהבים בין האיכר קוסטארד לצעירה ז'קנטה בניגוד לחוק החדש, וקוסטארד נענש. ארמאדו מתוודה שהוא מאוהב בז'קנטה בעצמו ומוסר לאיכר מכתב מגושם אליה. 
נסיכת צרפת ושלוש המלוות שלה מגיעות לנווארה כדי לדון בשאלת הבעלות על אקוויטניה, אך נאלצות לחנות מחוץ לטווח האיסור. המלך ושלושת האצילים מגיעים כדי לקבל את פניהן ומתאהבים בהן, בהתאמה, עד כלות. ברון נותן לקוסטארד שהשתחרר זה עתה מהצינוק מכתב לעלמה רוזלין, והאיכר מתבלבל בין האגרות שקיבל ומוסר אותו לז'קנטה תחת זה של ארמאדו. היא מביאה אותו לשני מלומדים, הולופרנס ונתנאל, כדי שיקראו לה אותו, והם מסיקים שברון חיבר את המכתב ומורים לה לספר למלך שהלה הפר את שבועתו. 
בינתיים, בשרשרת טעויות, המלך ושלושת רעיו שומעים במקרה איש את חברו, מלבד ברון, מתוודים על רגשותיהם בלא ידיעה שמאזינים להם. ברון מאשים את שלושת האחרים בהפרת הנדר, ואז נכנסים ז'קנטה וקוסטארד ומספרים על המכתב. המלך מתרתח, אך ברון משכנע את כולם שעליהם לזנוח את ההתנזרות ולספר לנסיכה הצרפתייה ולעלמותיה על מה שהם חשים. הגברים מחליטים להתחפש למוסקובים ולחזר בהיחבא אחרי הנשים. הצרפתי בואייה מצותת להם וחושף את מזימתם בפני הנסיכה, והיא ומלוותיה מערימות על הנווארים כשהן מתחזות זו לזו. 
לאחר הבלבול והמבוכה, המלך ואציליו מתנצלים. הם מבקשים את הולופרנס, קוסטארד והאחרים להציג מחזה על תשעת המכובדים כדי לשעשע את כולם. קוסטארד מגלה באמצע ההצגה שארמאדו עיבר את ז'נקטה והשניים כמעט ומתקוטטים. הקהל לועג לביצוע. בסוף, מגיע שליח המוסר כי מלך צרפת מת. הנסיכה מוסרת לפרדיננד כי עליו להמתין במשך שנת האבל כדי להוכיח את אהבתו, והוא ואנשיו מסכימים.
בטיחות בתחבורה

בטיחות בתחבורה הוא שם כולל למאמצים להקטנת הסיכון לחיי אדם, בעלי חיים או רכוש, הנגרם או עלול להיגרם כתוצאה משימוש באמצעי התחבורה השונים בין אם בשוגג, ברשלנות פושעת, או כתוצאה מליקוי טכני מכל סוג ברכב או בתשתיות. הבטיחות בתחבורה, נחלקת לתחבורה יבשתית, תחבורה ימית ותחבורה אווירית.

בטיחות תחבורה ימית

דוגמה לניסיון להגביר את בטיחות התחבורה הימית היא האמנה הבינלאומית לבטיחות החיים בים, האמנה המרכזית להגנה על בטיחות אוניות סוחר. גירסתה הראשונה של האמנה התקבלה בשנת 1914 לאחר טביעתה של הטיטניק והיא קבעה את מספרן של סירות ההצלה הנדרשות על כל אונייה וציוד חירום אחר, וכן נוהלי בטיחות, כולל הדרישה להאזנה מתמדת ברשת הקשר.

בטיחות תחבורה אווירית

דוגמה לניסיונות להגביר את הבטיחות בתחבורה אווירית היא בניית מטוסים מודרניים כך שאוויר חם ממנוע הסילון יוזרם אל המנועים, הכנפיים וזנב המטוס. הזרמת האוויר החם נעשית כדי למנוע הצטברות קרח על כנפי המטוס. הקרח הצמוד לכנף פוגע ביכולת העילוי שלה, וגם כמות קטנה של קרח עלולה למנוע המראה בטוחה. קרח המצטבר על כנפי המטוס לקראת ההמראה עלול לגרום להתרסקות, וקרח הנוצר על כנפי המטוס בעת טיסה עלול לפגוע בפעולתם של המדפים, המאזנות, וחלקים נוספים בכנף המטוס, דבר שעלול להביא לאובדן שליטה במטוס ולהתרסקותו.
מטוסים מצוידים ביציאת חירום אשר יכולה לאפשר לנוסעים להחלץ מהמטוס במקרה הצורך.